ΘΕΜΑ 4ο 

4.1. α. Από το κέντρο ενός κορμού προς την περιφέρειά του διακρίνουμε τρία μέρη: την εντεριώνη, το ξύλο και το φλοιό.

β. Στην εγκάρσια τομή ενός κορμού είναι χαρακτηριστική η παρουσία «κυκλικών» στρώσεων που ονομάζονται αυξητικοί δακτύλιοι. Η παρουσία τους οφείλεται στο μηχανισμό αύξησης των δέντρων. Τα δέντρα αυξάνουν με τη δημιουργία τέτοιων δακτυλίων. Κάθε χρόνο προστίθεται και ένας μανδύας (δακτύλιος), γι’ αυτό μπορεί να λέγονται και ετήσιοι δακτύλιοι. Μετρώντας τον αριθμό των δακτυλίων είναι δυνατό να εκτιμήσουμε την ηλικία του δέντρου.

γ. Καθώς αυξάνεται η ηλικία του δέντρου, οι παλαιότεροι αυξητικοί δακτύλιοι σταδιακά παύουν να λαμβάνουν μέρος στη διακίνηση και αποθήκευση των τροφών. Με βάση αυτή τη διαφορά, το κεντρικό συνήθως σκουρότερο τμήμα του κορμού ονομάζεται εγκάρδιο ξύλο, ενώ αυτό που το περιβάλλει λέγεται σομφό ξύλο.
